paragraph_text: Trazimensko jezero (talijanski: Lago Trasimeno) je najveće jezero na Apeninskom poluotoku s površinom od 128 km², malo manje od jezera Como. Rijeka Tiber teče nekih tridesetak kilometara istočno od jezera, ali jezero i rijeka su odvojeni brežuljcima. U jezero i iz jezera ne teče nijedan važniji vodotok, a razina vode se tokom godine mijenja u skladu s kišnicom i potražnjom vode iz obližnjih gradova, sela i farmi. Na jezeru se nalaze tri otoka Isola Polvese, Isola Minore i jedini naseljen Isola Maggiore.